शर्मा जी एक लम्बी सांस खींचकर बोले, ‘‘वर्मा जी, वो दिन लद गये, जब राजनेता जनता और देश की सेवा के लिए काम करते थे। अब तो राजनीति का उद्देश्य है पैसे बटोरना। चाहे इसके लिए दलाली करनी पड़े या जमीनों पर कब्जे। यदि विचार को पकड़े रहे, तो जिंदगी भर कार्यकर्ता ही बने रहोगे। नेता बनना है, तो विचार के कंधे पर चढ़कर पार्टी का झंडा पकड़ो। फिर उसके डंडे पर चाहे जो झंडा लगा लो। मुझे कार्यकर्ता बने 40 साल हो गये। अब मैंने नेता बनने का निश्चय कर लिया है। इसलिए अब मैं विचार के नहीं, व्यवहार के साथ हूं। आज के युग में सफलता का यही एकमात्र सूत्र है। कुछ समझे ?’’